28. 4. 88 De Europæiske Fællesskabers Tidende Nr. C 111/7 
II 
(Forberedende retsakter) 
KOMMISSIONEN 
Forslag til Rådets forordning (EØF) om fastsættelse af generelle bestemmelser, om ydelse af en 
finansiel kompensation til Kongeriget Spanien og Republikken Portugal for deres bidrag til 
finansieringen af nedskrivningen af visse lagre af landbrugsprodukter 
KOM(88) 138 endelig udg. 
(Forelagt af Kommissionen den 23. marts 1988) 
(88/C 111/11) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
og 
ud fra følgende betragtninger: 
For at genoprette ligevægten mellem udbud af og efter­
spørgsel efter landbrugsprodukterne er der iværksat 
særlige foranstaltninger til fremme af afsætningen af 
smørlagrene ved offentlig intervention; det påtænkes at 
nedskrive lagrene i de øvrige sektorer; 
i artikel 187 og artikel 374, tredje afsnit, i Akten vedrø­
rende Vilkårene for Kongeriget Spaniens og Repu­
blikken Portugals Tiltrædelse af De Europæiske Fælles­
skaber er der fastsat en gradvis tilbageførsel til disse to 
medlemsstater i løbet af overgangsperioden; 
under hensyntagen til størrelsen af de overskudslagre af 
landbrugsprodukter, som skal nedskrives, bør Kongeriget 
Spanien og Republikken Portugal behandles, som om 
Fællesskabet havde finansieret denne nedskrivning fuldt 
ud i 1987; 
de forventede udgifter til afsætning og nedskrivning af 
overskudslagrene af landbrugsprodukter i perioden 1988 
til 1992, i alt 6 800 mio ECU, omfatter fra 1989 et 
samlet beløb på 3 200 mio ECU, som skal tilbagebetales 
til medlemsstaterne under henvisning til det program 
for afsætning af smør, som blev gennemført i 1987 og 
1988 — UDSTEDT FØLGENDE FORORDNING: 
Artikel 1 
Der ydes en finansiel kompensation til Kongeriget 
Spanien og Republikken Portugal for deres bidrag til 
finansieringen af udgifterne til afsætning af smør og 
nedskrivning af de nuværende overskudslagre af land­
brugsprodukter; denne kompensation andrager: 
— 1988: 1 200 mio ECU 
— 1989 til 1992: 1 400 mio ECU pr. år (1988-priser). 
Artikel 2 
Denne kompensation beregnes ved at multiplicere det 
beløb, hvormed disse medlemsstater via den supplerende 
indtægtskilde bidrager til finansieringen af de i artikel 1 
omhandlede udgifter, med differencen mellem på den 
ene side den for 1987 gældende refusionssats på 70 % og 
på den anden side de for de følgende år gældende satser, 
som er fastsat i artikel 187, tredje afsnit, og artikel 374, 
tredje afsnit, i Akten vedrørende Vilkårene for Konge­
riget Spaniens og Republikken Portugals Tiltrædelse og 
Tilpasningerne af Traktaterne. 
Artikel 3 
Den finansielle kompensation udbetales inden for en 
måned efter den dato, hvor Kommissionen i overens­
stemmelse med artikel 5, stk. 2, litra a), i Rådets forord­
ning (EØF) nr. 729/70 (') udbetaler »et forskud på de 
midler, der er opført på budgettet« til dækning af den i 
artikel 1 omhandlede udgift. 
Denne forordning er bindende i alle enkeltheder og 
gælder umiddelbart i hver medlemsstat. 
O EFT nr. L 94 af 28. 4. 1970, s. 13.